Issa kulħadd kelma waħda. Milli jidher kulħadd, ħlief dawk li jridu li jkollhom kariga fil-gvern wara l-Milied. L-eks President Marie Louise Coleiro l-bieraħ qalet li "kull min kien imdaħħal fl-assassinju ta' Daphne għandu jwarrab issa". Ma eskludietx lil Joseph Muscat. Marlene Mizzi għadha kemm kitbet fil- Facebook u għamlet sejħa lil Joseph Muscat biex iwarrab issa. Dawn m'humiex persuni li vvutaw PN fl-2017. Dawn huma persuni li qatt ma vvutaw PN. Dawn ma jippretenduhiex ta' "qaddisin mixjin fl-art". Dawn m'humiex "il-klikka ta' Daphne". Dawn huma persuni li għandhom id-diċenza li l-qtil ma jaċċettawħ f'ebda ċirkostanza. Persuni li jagħżlu d-diċenza fuq ir-regħba. L-umanità fuq il-lejaltà lejn il-partit. U l-pajjiż fuq il-partit. Lil nies bħal dawn Joseph Muscat qed ikompli jinjorahom u qed juri li jdejh huma marbutin. Qed juri wkoll li huwa qed jaqdi l-interessi tal-mafja li qiegħditu fil-kariga li għandu u qed iġġiegħlu jibqa' f'postu sakemm tara lil min se tqiegħed floku. Previous: Hawn Malta, kull jum huwa jum kontra l-korruzzjoni. Next: L-Industrija tal-Gaming tgħid li l-ġrajjiet li qed iseħħu f'Malta huma "ta' tħassib kbir" window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Joseph Muscat warrab issa